Хайме Хил де Биедма
Няма да бъда млад отново

Превод от испански: Рада Панчовска, —

chitanka.info

Че животът върви на сериозно

човек започва да разбира по-късно —

като всички млади, аз дойдох,

за да се разправя с живота.

Исках следа да оставя

и да си ида посред ръкопляскания —

да остарея, да умра, то бяха само

измеренията на театъра.

Но мина времето

и се показва горчивата истина:

да остарееш, да умреш,

е единственият сюжет на творбата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.